જો કે, શિક્ષણ બોર્ડે હાજરીના નિયમને વધુ કડક બનાવતાં વિદ્યાર્થીઓ અને વાલીઓમાં પણ નારાજગી ફેલાઇ છે. વિદ્યાર્થી અને વાલીઓમાં બોર્ડનાં આ નિર્ણયને હળવો કરવાની માંગ પણ ઉઠી રહી છે. બોર્ડ પરીક્ષામાં ઉપસ્થિત રહેવા અંગેનાં હાજરીનાં નિયમોમાં આ વર્ષથી ફેરફાર કરાયા છે. વિદ્યાર્થીઓની ફરજિયાત ૮૦ ટકા હાજરી થાય તો જ પરીક્ષામાં બેસવા દેવાશે. અત્યાર સુધી વિદ્યાર્થીઓ ૬પ ટકા હાજરી હોય તો પણ પરીક્ષા આપી શકતા હતા તેવા કિસ્સામાં બોર્ડ દ્વારા વિદ્યાર્થીઓને રેગ્યુલર વિદ્યાર્થીઓ તરીકે નહિ, પરંતુ ખાનગી વિદ્યાર્થી તરીકે પરીક્ષામાં બેસવા દેવામાં આવતા હતા, જો કે વાજબી કારણસર ૧પ ટકા છૂટ આપવામાં આવશે.